กสิกรส่ง19ทีมลุยลูกค้า ขยายตลาดจับรายใหญ่
กสิกรไทยตั้ง 19 ทีม เจาะลูกค้ารายใหญ่
26 ม.ค. 2558

กสิกรไทยตั้ง 19 ทีม เจาะลูกค้ารายใหญ่ 
นายสำมิตร สกุลวิระ ผู้ช่วยกรรมการผู้จัดการ ธนาคารกสิกรไทย เปิดเผยว่า  ธนาคารได้ตั้งทีมงาน 19 ชุด ตามรายอุตสาหกรรม  เพื่อดูแลลูกค้าขนาดใหญ่ หลังจากได้ปรับโครงสร้างในกลุ่มลูกค้ารายใหญ่ โดยแบ่งการดูแลลูกค้าตามยอดขาย
ทั้งนี้ ลูกค้ารายใหญ่ที่มียอดขาย 400-5,000 ล้านบาท เป็นกลุ่มที่มีศักยภาพในการเติบโตสูง และสร้างรายได้ให้แก่ธนาคารได้เพิ่มมากขึ้น โดยปีนี้ ธนาคารมุ่งเน้นเจาะกลุ่มลูกค้าขนาด 1,000-5,000 ล้านบาท หลังพบว่ามีถึง 39% เป็นบริษัทที่มีการเติบโตทั้งยอดขายและกำไรเป็นเลข 2 หลัก มีศักยภาพที่จะพาเข้าสู่ตลาดทุน
“การแบ่งทีมก็เพื่อเข้าไปตอบโจทย์ลูกค้าใน 3 ด้าน คือ การเป็นที่ปรึกษาทางการเงินและตลาดทุน  ให้บริการธุรกรรมต่างๆ และการสนับสนุนขยายการค้าการลงทุนในกลุ่มประเทศอาเซียนบวกสาม ลูกค้าที่มีศักยภาพไปลงทุนต่างประเทศจะเป็นกลุ่มสินค้าอุปโภคบริโภค ที่ขยายตลาดไปประเทศเพื่อนบ้าน เช่น เวียดนาม กัมพูชา อาจเข้าไปซื้อขายควบรวมกิจการกับพันธมิตร หรือลงทุนเอง ธนาคารพร้อมบริการครบวงจร” นายสำมิตร กล่าว